danke für Dis E-Mail. Ich ha wie Du sglich welle mache und Antworte direkt i Dis letscht Mail welle schriebe aber i glaub es hät nit funktioniert, dänn es isch mit rot uf englisch öppis gschriebe ko won i nit verstande ha.I schriebs jetzt nomol seperiert mit de Ahnahm,dass es wirklich nit ako isch.Leider könne mir uns telefonisch wie uf em Natel nit erreiche...I nimm a,Du bisch irgend neumet am laufe und es isch kei Empfang.Gestert hämmer uns au immer wieder verfehlt.Hüt han i wehliedig a Di feine Brote vonere Wuche zruckdenkt, hmmmm isch de guet gsi!!!    Also zum Mail: Vo wellere Liebi redsch Du eigentlich?Vo de geistige oder de körperliche?-- Weisch die  geistigi Liebi isch für mi schönschti wo mer sich ka vorstelle, i bi so glücklich das ich die ha dörfe kennelerne, a öpper zdenke in Liebi git Dir selber so es wunderschöns Glückgfühl...sie isch ehrlich,bedienigslos und heilend.-Die körperlichi Liebi isch für mich e schwierigs Thema, i mim Innere hoffi immer dasi die erlebe kann, glichzytig isch sie bi mir mit Frust, Truur, Angst, Hoffnigslosigkeit und viel Träne verbunde: Kum fangts a isches au scho wieder fertig und dLiidenszyt fangt a. Und trotzdem han ich es  extrems Verlange danach, i denk wills für mich und sicher au für vieli anderi e Urbedürfnis isch wie ässe, trinke, schlofe, atme etc. Und da dLiebi eis vo mine Theme uf dere Wält isch weiss i, dass i fruehner oder spöter das wieder erlebe und dure muess.    Du sehsch, i bi wieder total verunsichert mit maile. Drum schicks Dr i 2 Teil. I ha gestert so viel Zyt verbrucht für nüt und das ärgert mi extrem, schliesslich möcht ich gern i de wenige Freizyt won ich ha lieber wieder im Seelebuech läse als  vor dem C sitze. Zum Glück tuen ich mi sunscht im Alltag fascht nie nerve, somit verlehr ichs ärgere nit ganz...hahaha  Wie meinsch Du das Dich öppis bremst: Im Zämmehang mit mir oder de geistige Welt? Was heisst, Du häsch no nie e sottigs Erläbnis ka? Magsch Du dich nit errinnere, dass Du amene Mäntigmorge mir uf Basel aglüte häsch und gfrogt häsch ob das könnt sie das mir uns i de nägschte Dääg gsehnt?? Genau das Telefon isch es gsi, das e Verbindig zwüsche uns isch, i all de letsche Johre, Johrzehnt,  häsch das nie gmacht, Du häsch GSPUEHRT das mir uns gseh werde... Das isch doch sehr  viel für e afang find ich! Du dörfsch mi nit mit mir vergliche, viellicht kunsch Du nie so wit wie ich, viellicht bisch Du eines Tages sogar witer oder entwicklisch Di uf en anderi Richtig.  Wenn Du öppis verrotsch, dänn intuitiv - Guido Du schriebsch das eifach eso wie wänn de würtsch schriebe: wenn i öppis wöt wüsse dänn lies ichs us em Buech!!!  Ich dörf oder sött im Moment fasch nümme pendle will ich  àndlich sött lehre INTUITIV zspühre - das isch für mich extrem schwer - aber Du kasch es eifach!!! merksch, was ich Dir wött sage? So lang hinksch gar nit hinter mir.  Dir fehlt nüt, Du dörfsch eifach nit zviel ufs mol welle. Jetzt häsch Reiki1+2 gmacht innert kurzischte Zyt (es isch zschnell gsi ufenand!) Soviel dörf ich Dir jetzt sage, dorum wirsch jetzt bremst. Meditation kunnt wieder au sInteresse swieder zmache. Aber jetzt muesch zerscht sReiki wirke loh und awände, gäll und de Räscht kunt wänns Zyt  für Die isch.  I hoff, das kunnt jetzt alles a und i hoff, Du findisch die Wuche no Zyt mir zruggschriebe wil mir jo am Samschtigmorge i Ferie fahre und i jetze scho wieder mis "fernweh"ha...    Liebi Griessli au ad Mira Eveline